**РАЗДЕЛ 5**

**РЕД И УСЛОВИЯ ЗА ПРОВЕЖДАНЕ НА ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА**

**ИЗИСКВАНИЯ И УКАЗАНИЯ ЗА ПОДГОТОВКА НА ОФЕРТАТА**

**1.ОБЩИ УСЛОВИЯ НА ПОРЪЧКАТА**

**1.1. Възложител**

Възложител на настоящата поръчка е Кмета на Община Симеоновград. Възложителят взема решение за откриване на процедура, с което одобрява обявлението и документацията за обществена поръчка. Процедурата се открива на основание чл.73, ал.1 от ЗОП, във връзка с чл.18, ал.1, т.1 от ЗОП.

**1.2. Обект на поръчката**

Обект на настоящата обществена поръчка е изпълнение на строителство, съгласно чл.3, ал.1, т.1, от ЗОП.

**1.3. Предмет и кратко описание на поръчката**

Предметът на поръчката е:

**Рехабилитация и реконструкция на уличната мрежа и прилежащите съоръжения в град Симеоновград, както следва: ул.Георги Бенковски, ул.Неофит Рилски, ул.Стефан Караджа, ул.Патриарх Ефтимий, ул. Янко Сакъзов и част от ул. Хан Аспарух**

**1.4. Обособени позиции:** не.

**1.5. Възможност за представяне на варианти в офертите:** Не се предвижда възможност за предоставяне на варианти в офертите.

**1.6.** **Място и срок за изпълнение на поръчката**

Мястото за изпълнение на поръчката е територията на град Симеоновград.

Срокът за изпълнение на всички дейности от настоящата поръчка е по предложение на участниците, но не може да бъде по-кратък от 65 /шестдесет и пет/ календарни дни и по-дълъг от 150 /сто и петдесет/ календарни дни. Срокът е в календарни дни и започва да тече от датата на подписване на протокола за откриване на строителната площадка и определяне на строителна линия (Образец 2а) и приключва с издаването на Констативен акт за установяване годността за приемане на строежа Образец 15 /Акт 15/ без забележки.

**1.7. Прогнозна стойност на поръчката**

Прогнозната стойност на поръчката се определя в български лева без ДДС.

Прогнозната стойност на обществената поръчка е в размер на **2 748 574,89лева без ДДС ( два милиона седемстотин четиридесет и осем хиляди петстотин седемдесет и четири лева и 0,89)** , в т.ч. непредвидени разходи 10% (249 870,44)лв.или 3 298 289,87 лв. с ДДС.

**ВАЖНО: Предложенията на участниците следва да не надвишават прогнозната стойност на обществената поръчка. Участник, чиято цена надхвърля прогнозната стойност на настоящата обществена поръчка, ще бъде отстранен от участие в настоящата процедура.**

**1.8. Финансиране:** Възложителят ще финансира дейностите със собствени средства, осигурени чрез външно финансиране. На основание чл. 114 от ЗОП възложителят предвижда отложено изпълнение на договора.

**1.9. Начин на плащане:**

* **Авансово плащане:**

В срок до 30 (тридесет)календарни дни, считано от датата на осигуряване на средствата за изпълнение на договора, ВЪЗЛОЖИТЕЛЯТ превежда на ИЗПЪЛНИТЕЛЯ авансово 20 % (двадесет на сто) от Цената за изпълнение на Договора без ДДС.

Авансовото плащане се извършва след надлежно представяне от страна на Изпълнителя на гаранция за обезпечаване на авансовото плащане в размер на целия аванс (100%)и оригинална данъчна фактура, подписана от упълномощено длъжностно лице на Възложителя.

Изпълнителят трябва да обезпечи гаранцията да бъде валидна и изпълнима докато авансовото плащане бъде възстановено. Ако условията на гаранцията определят точно нейната дата на изтичане, и ако авансовото плащане не бъде възстановено до тази дата, то тогава Изпълнителят трябва да удължи валидността на гаранцията докато авансовото плащане бъде възстановено.

* **Междинни плащания:**

Първото междинно плащане и всяко следващо междинно плащане се извършва при реализиране на **поне 5 (пет) на сто от Цената за изпълнение на Договора без ДДС.**

Сумата от изплатения аванс и междинните плащания **не може да надвишава 90% от стойността на Договора**.

Сумата на всяко междинно плащане се превежда на Изпълнителя в срок до30 (тридесет) календарни дни от представянето от страна на Изпълнителя на следните документи:

- Протокол за установяване на реално изпълнени СМР, изготвен от Изпълнителя, проверен и подписан от Консултанта (строителен надзор) и подписан от упълномощено от Възложителя лице. Протоколът се изготвя съгласно количествено-стойностните сметки от одобрения технически/ работен проект и е с натрупване за периодите на отчитане;

- Подробни количествени сметки за извършените строително-монтажни работи, изготвени от Изпълнителя, проверени и подписани от Консултанта(строителен надзор);

- Актове и протоколи по Наредба № 3/31.07.2003 г. за съставяне на актове и протоколи по време на строителството;

- Сертификати и декларации за съответствие на вложените материали. Сертификатите и декларациите за съответствие на вложените материали, които не са в оригинал, се заверяват с «Вярно с оригинала» от Изпълнителя и се подписват и подпечатват от Консултанта(строителен надзор).

- оригинална данъчна фактура за сумата на изпълнените СМР за отчетния период с пропорционално приспаднат аванс (от всяко плащане се приспада 20% за възстановяване на аванса, до достигане на неговата сума), подписана от упълномощено длъжностно лице на Възложителя

* **Окончателно плащане:** окончателно плащане за оставащата сума от общата предложена цена за изпълнение на Договора в лева без ДДС, платимо в срок до 30 /тридесет/ календарни дни въз основа на:

**-** Окончателен Протокол за установяване на реално изпълнени СМР, в т.ч. и непредвидени такива, изготвен от Изпълнителя, проверен и подписан от Консултанта (строителен надзор) и подписан от упълномощено от Възложителя лице. Протокола се изготвя съгласно количествено-стойностните сметки от одобрения технически/ работен проект и е с натрупване за целия период на изпълнение;

- Протокол/и и/или други документи за доказаните непредвидени разходи (ако има такива), подписани от Консултанта (строителен надзор) и авторския надзор;

 - Подробни количествени сметки за извършените строително-монтажни работи, изготвени от Изпълнителя, проверени и подписани от Консултанта (строителен надзор), в т.ч. и за непредвидените СМР;

- Актове и протоколи по Наредба № 3/31.07.2003 г. за съставяне на актове и протоколи по време на строителството;

- Сертификати и декларации за съответствие на вложените материали. Сертификатите и декларациите за съответствие на вложените материали, които не са в оригинал, се заверяват с «Вярно с оригинала» от Изпълнителя и се подписват и подпечатват от Консултанта(строителен надзор).

- подписан Констативен акт за установяване годността за приемане на строежа Образец 15 /Акт 15/ **без забележки**;

- Протокол (сметка 22) посочващ сумата, която е дължима като крайна, с отразени всички платени до момента суми от Възложителя, разлики и неустойки (ако има такива), подписан от Изпълнителя, Консултанта (строителен надзор) и упълномощено длъжностно лице на Възложителя.

- оригинална данъчна фактура, подписана от упълномощено длъжностно лице на Възложителя.

**2.ИЗИСКВАНИЯ КЪМ УЧАСТНИЦИТЕ**

**2.1. Общи изисквания**

Участник в процедурата за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява съответната услуга съгласно законодателството на държавата, в която то е установено.

За нерегламентираните в настоящата документация условия по провеждането на процедурата се прилагат разпоредбите на Закона за обществените поръчки (ЗОП) и подзаконовите нормативни актове по прилагането му, както и приложимите национални и международни нормативни актове, съобразно предмета на поръчката.

Съгласно чл.18, ал.2 от ЗОП при открита процедура всички заинтересовани лица могат да подадат оферта.

При провеждането на настоящата процедура Възложителят ще съблюдава изискванията на чл.10, ал.3 от ЗОП и участник няма да бъде отстранен от процедурата на основание на неговия статут или правна форма.

* **Когато участник в процедурата е обединение, е необходимо:**

1. определяне на партньор, който да представлява обединението за целите на обществената поръчка;

2. уговаряне на солидарна отговорност, когато такава не е предвидена съгласно приложимото законодателство.

Възложителят изиска от участниците - обединения, които не са юридически лица, да представят копие от документ, от който да е видно правното основание за създаване на обединението, както и следната информация във връзка с настоящата обществената поръчка:

1. правата и задълженията на участниците в обединението;

2. разпределението на отговорността между членовете на обединението;

3. дейностите, които ще изпълнява всеки член на обединението.

**Всяко физическо или юридическо лице включено в обединението представя отделен еЕЕДОП.**

**Когато се подава повече от един еЕЕДОП, обстоятелствата, свързани с критериите за подбор се съдържат само в еЕЕДОП, подписан от лице, което може самостоятелно да представлява съответния стопански субект.**

Клон на чуждестранно лице може да е самостоятелен участник в процедурата за възлагане на обществена поръчка, ако може самостоятелно да подава оферти и да сключва договори съгласно законодателството на държавата, в която е установен. В тези случаи, ако за доказване на съответствие с изискванията за технически и професионални способности клонът се позовава на ресурсите на търговеца, клонът представя доказателства, че при изпълнение на поръчката ще има на разположение тези ресурси.

Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят **представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено, съгласно изискванията на чл.70 от ППЗОП**.

* **Когато участникът ще ползва подизпълнители:**

Участниците посочват в офертата си подизпълнителите и дела от поръчката, който ще им възложат, ако възнамеряват да използват такива. **В този случай те трябва да представят доказателство за поетите от подизпълнителите задължения.**

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата, което се декларира е еЕЕДОП на подизпълнителя/ите.

Изпълнителите сключват договор за подизпълнение с подизпълнителите, посочени в офертата.

Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя. Разплащанията се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.Към искането изпълнителят предоставя становище, от което да е видно дали оспорва плащанията или част от тях като недължими.Възложителят има право да откаже плащане, когато искането за плащане е оспорено, до момента на отстраняване на причината за отказа.

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новиятподизпълнителотговарянакритериитезапоотношениенаделаивиданадейностите, коитощеизпълнява.

Призамянаиливключваненаподизпълнителизпълнителятпредставянавъзложителякопиенадоговорасновияподизпълнителзаедносвсичкидокументи, коитодоказватизпълнениетонаусловиятапочл. 66, ал. 14 от ЗОП, всрокдотридниотнеговотосключване

* **Когато участникът ще ползва трети лица**

Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническитеипрофесионалнитеспособности.

По отношение на критериите, свързани с професионална компетентност и опит за изпълнение на поръчката, участниците могат да се позоват на капацитета на трети лица само ако тези лица ще участват в изпълнението на частта от поръчката, за която е необходим този капацитет.

Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

Третите лица трябва да отговарят на съответните критерии за подбор, за доказването на които кандидатът или участникът се позовава на техния капацитет и за тях да не са налице основанията за отстраняване от процедурата, което се декларира в отделен еЕЕДОП за всяко лице.

**2.2. Лично състояние на участниците**

* **Абсолютни основания за задължително отстраняване**

Възложителят отстранява от процедурата участник, за когото са налице основанията за отстраняване, свързани с личното състояние на участниците, по чл. 54, ал. 1 от ЗОП, възникнали преди или по време на процедурата, а именно:

2.2.1. е осъден с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321аичл. 352 - 353е от Наказателниякодекс;

2.2.2. е осъден с влязла в сила присъда, за престъпление, аналогично на тези по т. 1, в друга държава членка или трета страна;

2.2.3. има задължения за данъции задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и накандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган.

2.2.4. е налице неравнопоставеност в случаите по чл. 44, ал. 5;

2.2.5. еустановено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

2.2.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 ичл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

2.2.7. е налице конфликт на интереси, който не може да бъде отстранен.

Основанията по т. 2.2.1, т. 2.2.2 и т. 2.2.7 се отнасят за лицата, които представляват участника и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. В случаите когато участникът, или юридическо лице в състава на него в контролен или управителен орган се представлява от физическо лице по пълномощие, основанията се отнасят и за това физическо лице.

Т. 2.2.3 не се прилага, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.

* **Специфични национални основания за отстраняване**

Специфичните национални основания за отстраняване са посочени в образеца на ЕЕДОП.**Отговор „не“ се отнася за всички обстоятелства.** При отговор „да“ лицето трябва да посочи конкретното обстоятелство, както и евентуално предприетите мерки за надеждност.

* **Други основания за отстраняване от участие**

Възложителят отстранява от процедурата:

1. При наличие на основанията по чл. 55, ал. 1 от ЗОП, а именно:

1.1. обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че кандидатът или участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

1.2. лишен е от правото да упражнява определена професия или дейност съгласно законодателството на държавата, в която е извършено деянието;

1.3. сключил е споразумение с други лица с цел нарушаване на конкуренцията, когато нарушението е установено с акт на компетентен орган;

1.4. доказано е, че е виновен за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

1.5. опитал е да:

а) повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществена поръчка.

2. участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

3. участник, който е представил оферта, която не отговаря на:

а) предварително обявените условия на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10;

4. участник, подал оферта, които не отговарят на условията за представяне, включително за форма, начини срок.

5. участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3 – 5 от ЗОП;

6. участници, които са свързани лица.

7. участник, който е предложил цена за изпълнение на поръчката, по-висока от определената в обявлението от Възложителя.

8. участник, който след покана от Възложителя не удължи в определен срок валидността на офертата си.

9. участник, на който пликът с наименование „Предлагани ценови параметри” /ценовото предложение/ е незапечатан или прозрачен.

**2.3. Мерки за доказване на надеждност**

Участник, за когото са налице основания по чл. 54, ал. 1 от ЗОП има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване.

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата.Мотивите за приемане или отхвърляне на предприетите по мерки и представените доказателства се посочват в решението за класиране или прекратяване на процедурата, в зависимост от вида и етапа, на който се намира процедурата.

Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената възможност да представи доказателства, че е предприел мерки, които гарантират неговата надеждност, за времето, определено с присъдата или акта.

**2.4. Критерии за подбор**

С критериите за подбор се определят **минималните изисквания за допустимост**.

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**2.4.1. Годност (правоспособност) за упражняване на професионална дейност**

Участниците трябва да бъдат вписани в Централния професионален регистър на строителя, съгласно Закона за камарата на строителите за изпълнение на строежи от „**четвърта категория, втора група**”, която да му позволява извършването на строителните работи, предмет на настоящата поръчка или еквивалентен документ за вписване на чуждестранните участници в съответен регистър на държава-членка на ЕС или на друга държава – страна по Споразумението за Европейското икономическо пространство.

 **Документ, с който се доказва изпълнението на това изискване:**

При подаване на оферта участниците декларират годност (правоспособност) за упражняване на професионална дейност /*номер на Удостоверението, група и категория, валидност/*в Единния европейски документ за обществени поръчки (ЕЕДОП) в Част IV: Критерии за подбор, раздел А: Годност.

Преди сключване на договора участникът определен за изпълнител представя копие на Удостоверение за вписване в ЦПРС към Камарата на строителите за изпълнение на строежи от категорията строеж, в която попада обекта на поръчката. В случай, че участникът е чуждестранно лице той може да представи валиден еквивалентен документ или декларация или удостоверение, издадени от компетентен орган на държава членка на Европейския съюз, или на друга държава - страна по Споразумението за Европейското икономическо пространство, доказващи вписването на участника в съответен регистърнатазидържава.В случай на обединение изискването се отнася до участника/участниците, които ще извършват дейностите по строителство.

 За повече информация: <http://register.ksb.bg/>.

 Възложителят може да изисква от участниците по всяко време да представят документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

**2.4.2. Икономическо и финансово състояние**

Участникът следва да има застраховка „Професионална отговорност“,съгласно чл.171, ал.1 от ЗУТ. Изискването за застраховка за професионална отговорност на лицата по чл.171, ал. 1 не се прилага за лице от държава - членка на Европейския съюз, или от друга държава - страна по Споразумението за Европейското икономическо пространство, което се установява на територията на Република България и е предоставило еквивалентна застраховка за професионална отговорност или гаранция в друга държава - членка на Европейския съюз, или в страна по Споразумението за Европейското икономическо пространство.

**Минимално изискване:**

Участникът следва да има застраховка „Професионална отговорност“, съгласно чл.171, ал.1 от ЗУТ. Минималната застрахователна сума/застрахователното покритие да съответства за обекти **четвърта категория**. Застраховката трябва да е в сила към датата на подаване на офертата.

**Документи, с които се доказва изпълнението на тези изисквания:**

При подаване на офертата участниците декларират липсата на основанията за отстраняване и съответствието с посочения критерий за подбор чрез попълване на ЕЕДОП в част IV. „Критерии за подбор“, раздел Б „Икономическо и финансово състояние“, т 5)*/номер на полицата, застраховател, стойност, категория обекти/*

Преди сключване на договора участникът определен за изпълнител представя копие на застраховка „Професионална отговорност“, съгласно чл.171, ал.1 от ЗУТ.

**2.4.3. Технически и професионални способности**

**2.4.3.1.**През последните 5 години, считано от датата на подаване на офертата, участникът да има опит в изпълнение строителство с предмет и обем, идентични или сходни с тази на поръчката.

 **Минимално изискване:**

 През последните 5 години, считано от датата на подаване на офертата, участникът да има опит в изграждане и/или рехабилитация и/или реконструкция на улична мрежа в градска среда,(в т.ч. асфалтиране и направа на тротоари), съгласно предмета на поръчката и отговарящи на изискванията за поне ІV-та категория стороежи по ЗУТ.

 **Документ, с който се доказва изпълнението на това изискване:**

При подаване на офертата участниците декларират съответствието с посочения критерий за подбор чрез попълване на ЕЕДОП в част IV. „Критерии за подбор“, раздел В „Технически и професионални способности“.

Преди сключване на договор Възложителят изисква от участника, определен за изпълнител да предостави списък на строителството, идентично или сходно с предмета на поръчката, придружен с удостоверения за добро изпълнение, които съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания.

**2.4.3.2.**Участникът в откритата процедура трябва да докаже, че разполага с необходимите специалисти нужни за качественото изпълнение на проекта. Предлаганият ключов персонал от участника трябва да има изискуемия опит, изрично посочен от възложителя в документацията и обявлението.

**Минимално изискване:**

**Ключови експерти необходими за изпълнението на строителството:**

**Ръководител обект:** да е бил ръководител на поне два строителни обекта с предмет и обем, идентичен или сходен, с този на поръчката;

**Технически ръководител на обекта**–**минимум двама**, които да имат опит като технически ръководители(по смисъла на чл. 163а, ал.4 от ЗУТ) на поне един обект с предмет и обем, идентичен или сходен, с този на поръчката;

**Геодезист -** да има опит като Геодезист на поне един обект с предмет и обем, идентичен или сходен, с този на поръчката.

**Експерт „Контрол по качеството“** - да притежава Удостоверение за преминато обучение за контрол върху качеството на изпълнение на строителството, за съответствие на влаганите в строежите строителни продукти със съществените изисквания за безопасност или еквивалент.Да има опит като експерт „Контрол по качеството“ на поне един обект с предмет и обем, идентичен или сходен, с този на поръчката.

**Експерт по безопасност и здраве в строителството** - да притежава валидно удостоверение за „Експерт за безопасност и здраве” съгласно Наредба № РД-07- 2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд или еквивалентно.Да има опит като експерт „БЗС“ на обект с предмет и обем, идентичен или сходен, с този на поръчката.

**Експерт по опазване на околна среда** - да има опит като Експерт по опазване на околна среда на обект с предмет и обем, идентичен или сходен, с този на поръчката.

***\*****Под* ***„обект с предмет и обем, идентичен или сходен, с този на поръчката“*** *да се разбира изграждане и/или рехабилитация и/или реконструкция на улична мрежа в градска среда (в т.ч. асфалтиране и направа на тротоари), съгласно предмета на поръчката и отговарящи на изискванията за поне ІV-та категория стороежи по ЗУТ.*

**Забележка:**

**\*Едно физическо лице може да изпълнява функциите само на един експерт.**

 **Документ, с който се доказва изпълнението на това изискване:**

При подаване на офертата участниците декларират липсата на основанията за отстраняване и съответствието с посочения критерий за подбор чрез попълване на ЕЕДОП в част IV. „Критерии за подбор“, раздел В „Технически и професионални способности“ т.6).

Преди сключването на договор за обществена поръчка, Възложителят изисква от участника, определен за изпълнител, да предостави списък на персонала, който ще отговаря за изпълнението на поръчката, в който е посочена професионалната компетентност на лицата.

**2.4.3.3.**Участникът трябва да има система за управление на качеството **ISO 9001:2015** или еквивалент или други доказателства за еквивалентни мерки за осигуряване на качеството, с обхват строителство.

**2.4.3.4.**Участникът трябва да има система за управление на околната среда **ISO 14001:2015** или еквивалент или други доказателства за еквивалентни мерки за опазване на околната среда, с обхват строителство.

**Документ, с който се доказва изпълнението на това изискване:**

При подаване на офертата участниците декларират липсата на основанията за отстраняване и съответствието с посочения критерий за подбор чрез попълване на ЕЕДОП в част IV. „Критерии за подбор“, раздел Г: „Стандарти за осигуряване на качеството и стандарти за екологично управление“. (*уеб адрес, орган или служба, издаващи документа, точно позоваване на документа и обхвата на сертификация)*

Преди сключването на договор за обществена поръчка, Възложителят изисква от участника, определен за изпълнител да представи копия на сертификатите.

**\* Участник които не е доказал липсата на основанията за отстраняване исъответствието си с критериите за подбор ще бъде отстранен от участие.**

**2.5. Деклариране на лично състояние и съответствие с критериите за подбор:**

При подаване на оферта участникът декларира липсата на основания за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

Участникът декларира липсата на основанията за отстраняване в част III „Основания за изключване“ на ЕЕДОП и раздел Г – „Други основания за изключване…“ на ЕЕДОП.

Участникът декларира съответствието с поставените критерии за подбор чрез попълване на ЕЕДОП в част IV.„Критерии за подбор“, раздел А: Годност; раздел Б: Икономическо и финансово състояние, раздел В „Технически и професионални способности“ и раздел Г: „Стандарти за осигуряване на качеството и стандарти за екологично управление“.

В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя.

 Когато участникът е посочил, че ще използва капацитета на **трети лица** за доказване на съответствието с критериите за подбор или че ще използва **подизпълнители**, за всяко от тези лица се представя **отделен ЕЕДОП**, който съдържа горе посочената информация.

Възложителят може да изисква по всяко време след отварянето на офертите представяне на всички или част от документите, чрез коитоседоказваинформацията, посоченавЕЕДОП, когато това е необходимо за законосъобразното провеждане на процедурата. Документите се представят и за подизпълнителите и третите лица, ако има такива.

 Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата /по чл.54, ал.1 ЗОП/, както и съответствието с поставените критерии за подбор, а именно:

1. Списък на строителството, идентично или сходно с предмета на поръчката, придружен с удостоверения за добро изпълнение, които съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания;

2. Списък на инженерно-техническия екип, който ще отговаря за изпълнението на поръчката, в който е посочена професионалната компетентност на лицата, както и документи, които удостоверяват професионална компетентност на лицата.

3. Документи за доказване на поетите от третите лица задължения, когато участникът се позовава на капацитета на трети лица;

4. Доказателства за поетите от подизпълнителя задължения /в приложимите случаи, съгласно чл.66 от ЗОП/;

5. Удостоверение за вписване в ЦПРС към Камарата на строителите за изпълнение на строеживтора група, четвърта категория;

6. Полица от застраховка за „Професионална отговорност“

7. Копия на сертификатите

Документите се представят и за подизпълнителите и третите лица, ако има такива.

**3.КРИТЕРИИ ЗА ВЪЗЛАГАНЕ**

 В настоящата обществена поръчка икономически най-изгодната оферта се определя въз основа на критерия за възлагане оптимално съотношение **качество/цена**, съгласно Методика за определяне на комплексната оценка на офертата – Раздел 2

**4.СРОК НА ВАЛИДНОСТ НА ОФЕРТИТЕ**

Срокът на валидност на офертите е времето, през което участниците са обвързани с условията на представените от тях оферти.

Срокът на валидност на офертите е 6 (шест) месеца, от датата, определена за краен срок за получаване на оферти.

**5. ГАРАНЦИЯ ЗА ОБЕЗПЕЧАВАНЕ ИЗПЪЛНЕНИЕТО НА ДОГОВОРА И АВАНСОВО ПРЕДОСТАВЕНИТЕ СРЕДСТВА**

**5.1**. Възложителят изисква от определения изпълнител да предостави **гаранция, която да обезпечи изпълнението на договора**.Гаранцията, обезпечаваща изпълнението на договора e 2% (две на сто) от стойността му.

**5.2. Гаранция, която обезпечава авансово предоставените средства.**След подписване на договора Изпълнителят следва да представи гаранция за авансово плащане. Гаранцията, която обезпечава авансово предоставените средства, е в размер на 100 % от тези средства и се освобождава съгласно условията на договора.

**5.3. Гаранциите се предоставят в една от следните форми:**

1. парична сума;

2. банкова гаранция;

3. застраховка, която обезпечава изпълнението чрез покритие на отговорността на изпълнителя.

Гаранцията по т. 1 или т. 2 може да се предостави от името на изпълнителя за сметка на трето лице – гарант.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Условията и сроковете за задържане или освобождаване на гаранцията за изпълнение се уреждат в договора за обществена поръчка.

Когато определеният изпълнител избере да внесе гаранцията за изпълнение като парична сума по банков път това следва да стане по посочена от Възложителя банкова сметка.

Когато определеният изпълнител избере гаранцията за изпълнение да бъде банкова гаранция, тогава в нея трябва да бъде изрично записано, че тя е безусловна и неотменима, че е в полза на Община Симеоновград, и че е със срок на валидност най-малко 3 месеца след изтичане срока на договора. При представяне на гаранция в платежното нареждане или в банковата гаранция изрично се посочва процедурата, за която се представя гаранцията.

Когато гаранцията за изпълнение на договора е представена от определеният изпълнител под формата на застраховка, същата трябва да е сключена в полза на Община Симеоновград, като застрахователната сума да е равна по размер на размера на дължимата гаранция за изпълнение и премията по застраховката да е внесена еднократно, а не на части. Срок на валидност на застраховката, трябва да бъде най-малко 3 месеца след изтичане срока на договора.

Когато определеният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

**6. ДОКУМЕНТАЦИЯ ЗА ОБЩЕСТВЕНА ПОРЪЧКА**

6.1. Получаване на документация за обществена поръчка

Желаещите да получат Документация за обществената поръчка могат да направят това, като я изтеглят от официалния сайт на Община Симеоновград-профил на купувача.

Считано от датата на публикуване на Обявлението в „Официален вестник“ на Европейския съюз е предоставен неограничен, пълен и безплатен достъп по електронен път до документацията за обществена поръчка на интернет адреса на Община Симеоновград.

6.2.Изменение на условията

Съгласно чл.100, ал. 1 от ЗОП Възложителят може, по собствена инициатива или по искане на заинтересовано лице, да направи еднократно промени в условията на процедурата, посочени в обявлението, с което се оповестява откриването на процедурата, в документацията за обществената поръчка и в описателния документ.

Заинтересованите лица могат да правят предложения за промени в документите по ал. 1 в 10-дневен срок от публикуването на обявлението в РОП, с което се оповестява откриването на процедурата.

Възложителят изпраща за публикуване в РОП обявлението за изменение или допълнителна информация и решението, с което то се одобрява, в 14-дневен срок от публикуването в РОП на обявлението, с което се оповестява откриването на процедурата, чрезпубликуваненаобявлениезаизменениеилидопълнителнаинформацияирешението, скоетотосеодобрява.

Възложителят удължава сроковете за получаване на оферти, когато:

1. са внесени съществени изменения в условията по обявената поръчка, които налагат промяна в офертите на участниците. Новият срок трябва да ес ъобразен с времето, необходимо на лицата да се запознаят и да отразят промените, но не може да е по-кратък от първоначално определения;

2. са поискани своевременно разяснения по условията на процедурата и те не могат да бъдат представени в срока по чл. 33, ал. 2. От деня на разясненията в профила на купувача до крайния срок за подаване на оферти не може да има по-малко от 6 дни.

Не се изисква удължаване на сроковете, когато разясненията не налагат съществени промени в офертите или когато те са предоставени в случаите по чл. 33, ал. 3 от ЗОП.

Възложителят удължава обявените срокове в процедурата, когато това се налага във връзка с производство по обжалване.

Възложителят може да удължи обявените срокове в процедурата, когатов първоначално определения срок няма постъпили заявления или оферти или е получено само едно заявление или оферта.

**С публикуването на обявлението за изменение или допълнителна информация се смята, че всички заинтересовани лица са уведомени.**

**7. РАЗЯСНЕНИЯ ПО УСЛОВИЯТА НА ПРОЦЕДУРАТА**

7.1. Лицата могат да поискат писмено от възложителя разяснения по решението, обявлението, документацията за обществената поръчка и описателния документ до 10 дни преди изтичане на срока за получаване на офертите.

 7.2. Възложителят предоставя разясненията в 4-дневен срок от получаване на искането, но не по-късно от 6 дни преди срока за получаване на оферти. В разясненията не се посочва лицето, направило запитването.

 7.3. Възложителят не предоставя разяснения, ако искането е постъпило след срока по т.7.1.

 7.4. Разясненията се предоставят чрез публикуване на профила на купувача.

**8. ЗАЯВЯВАНЕ НА УЧАСТИЕ**

Офертата включва техническо и ценово предложение.

В открита процедура към офертата си участниците представят и информация относно личното състояние и съответствието им с критериите за подбор.

**При изготвяне на офертата всеки участник трябва да се придържа точно към обявените от възложителя условия.**

Офертите се изготвят на български език.

До изтичането на срока за подаване на офертите всеки участник може да промени, да допълни или да оттегли офертата си.

Всеки участник в процедура за възлагане на обществена поръчка има право да представи само една оферта.

**Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.**

В процедура за възлагане на обществена поръчка едно физическо или юридическо лице може да участва само в едно обединение.

Свързани лица не могат да бъдат самостоятелни кандидати или участници в една и съща процедура.

Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя.

Участниците не могат да се позовават на конфиденциалност по отношение на предложенията от офертите им, които подлежат на оценка.

**9. СЪДЪРЖАНИЕ НА ОФЕРТАТА**

**9.1.**Опис на съдържанието;

**9.2.**Единен европейски документ за обществени поръчки (ЕЕДОП)за участника */вкл. и за обединението като участник на основание чл.10, ал.1 във вр. с чл.67, ал.1 ЗОП/* в съответствие с изискванията на закона и условията на възложителя, а когато е приложимо - ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката. еЕЕДОП се представя **само** на подходящ електронен носител и трябва да е електронно подписан, съгласно указанията в Раздел 3 от документацията.

**9.3.**Документи за доказване на предприетите мерки за надеждност, когато е приложимо, в съответствие с чл.45, ал.2 от ППЗОП;

**9.4.**Документ (учредителния акт, споразумение и/или друг приложим документ) за създаване на обединение, когато е приложимо;

**9.5.**„Техническо предложение за изпълнение на поръчката”

**9.6.** Запечатан непрозрачен плик с надпис „Предлагани ценови параметри“

**10. ПОДАВАНЕ НА** **ОФЕРТА НА ХАРТИЕН НОСИТЕЛ:**

Документите, свързани с участието в процедурата, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса на Възложителя посочен в Обявлението до изтичане на крайния срок, съгласно обявлението.

Документите се представят в запечатана непрозрачна опаковка, върху която се посочват:

1. наименованието на участника, включително участниците в обединението, когато е приложимо;

2. адрес за кореспонденция, телефон и по възможност - факс и **електронен адрес**;

3. наименованието на поръчката за която се подават документите;

Запечатаната непрозрачна опаковка включва горе описаните документи по т.9 от настоящите указания.

За получените оферти за участие при възложителя се води регистър, в който се отбелязват:

1. подател на офертата;

2. номер, дата и час на получаване;

3. причините за връщане на офертата, когато е приложимо.

При получаване на офертата върху опаковката й се отбелязват поредният номер, датата и часът на получаването, за което на приносителя се издава документ.

Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра.

 В горепосочения случай не се допуска приемане на оферти от лица, които не са включени в списъка.

Получените офертите се предават на Председателя на комисията по чл. 51 от ППЗОП, за което се съставя протокол с данните от регистъра. Протоколът се подписва от предаващото лице и от председателя на комисията.

**11. РАЗГЛЕЖДАНЕ И ОЦЕНКА НА ОФЕРТИТЕ**

Отварянето на офертите ще се извърши в сградата на Община Симеоновград-заседателна зала №14, на посочените дата и час съгласно обявлението за обществена поръчка.

Съгласно чл. 103, ал.1 ЗОП и във връзка с чл. 51, ал.1 от ППЗОП, след изтичането на срока за получаване на оферти Възложителят със заповед назначава комисия за разглеждане и оценка на офертите.

При промяна в датата, часа или мястото за отваряне на офертите участниците се уведомяват чрез Профила на купувача най-малко 48 часа преди новоопределения час.

Комисията по чл. 103, ал. 1 от ЗОП започва работа след получаване на представените оферти и протокола с постъпилите оферти по чл. 48, ал. 6 от ППЗОП.

Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване.

Комисията отваря по реда на тяхното постъпване запечатаните непрозрачни опаковки и оповестява тяхното съдържание, а когато е приложимо - проверява за наличието на отделен запечатан плик с надпис "Предлагани ценови параметри".

Най-малко трима от членовете на комисията подписват техническото предложение и плика с надпис "Предлагани ценови параметри".Комисията предлага по един от присъстващите представители на другите участници да подпише техническото предложение и плика с надпис "Предлагани ценови параметри", след което приключва публичната част от заседанието на комисията.

Комисията разглежда представените от участниците документи за съответствие с изискванията към личното състояние и критериите за подбор, поставени от възложителя, и съставя протокол.

Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола и изпраща протокола на всички участници в деня на публикуването му в Профила на купувача.

В срок до 5 работни дни от получаването на протокола участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти. Възможността се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.

След изтичането на срока комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.

На всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.Проверката и разясненията не могат да водят до промени в техническото и ценовото предложение на участниците.

Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

Комисията разглежда допуснатите оферти и проверява за тяхното съответствие с предварително обявените условия.

Ценовото предложение на участник, чиято оферта не отговаря на изискванията на възложителя, не се отваря.

Не по-късно от два работни дни преди датата на отваряне на ценовите предложения комисията обявява най-малко чрез съобщение в Профила на купувача датата, часа и мястото на отварянето. На отварянето могат да присъстват лицата по чл. 54, ал. 2 от ППЗОП. Комисията отваря ценовите предложения и ги оповестява.

**12. НЕОБИЧАЙНО БЛАГОПРИЯТНИ ОФЕРТИ**

Когато предложение в офертата на участник, свързано с цена или разходи, което подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване, която се представя в 5-дневен срок от получаване на искането.

Получената обосновка се оценява по отношение на нейната пълнота и обективност относно обстоятелствата по чл.72, ал. 2 от ЗОП, на които се позовава участникът. При необходимост от участника може да бъде изискана уточняваща информация. Обосновката може да не бъде приета и участникът да бъде отстранен само когато представените доказателства не са достатъчни, за да обосноват предложената цена или разходи.

Не се приема оферта, когато се установи, че предложените в нея цена или разходи са с повече от 20 на сто по-благоприятни от средните стойности на съответните предложения в останалите оферти, защото не са спазени норми и правила, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП.

Не се приема оферта, когато се установи, че предложените в нея цена или разходи са с повече от 20 на сто по-благоприятни от средната стойност на съответните предложения в останалите оферти поради получена държавна помощ, когато участникът не може да докаже в предвидения срок, че помощта е съвместима с вътрешния пазар по смисъла на чл. 107 от ДФЕС.

Комисията класира участниците по степента на съответствие на офертите с предварително обявените от Възложителя условия.

Действията на комисията се протоколират, като резултатите от работата й се отразяват в доклад, в съответствие с чл.60, ал.1 от ППЗОП.Докладът на комисията се подписва от всички членове и се предава на възложителя, за утвърждаване, заедно с цялата документация. Към доклада се прилагат протоколите от работата на комисията.В 10-дневен срок от получаването на доклада възложителят го утвърждава или го връща на комисията с писмени указания, в случаите по чл.106, ал.3 от ЗОП.В 10-дневен срок от утвърждаване на доклада възложителят издава Решение за определяне на изпълнител или за прекратяване на процедурата.

**13. СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА**

След влизането в сила на Решението за избор на изпълнител страните уговарят датата и начина за сключване на договора.

Когато определеният за изпълнител участник откаже да сключи договор, възложителят прекратява процедурата или определя за изпълнител втория класиран участник. За отказ се приема и неявяването на уговорената дата, освен ако неявяването е по обективни причини, за което възложителят е уведомен своевременно.

Изпълнителят е длъжен да сключи договор за подизпълнение с подизпълнителите, посочени в офертата.В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител, изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 от ЗОП.Подизпълнителите нямат право да превъзлагат една или повече от дейностите, които са включени в предмета на договора за подизпълнение.

Възложителят сключва с определения изпълнител писмен договор за обществена поръчка, при условие че при подписване на договора определеният изпълнител:

1. представи документ за регистрация в съответствие с изискването по чл. 10, ал. 2 от ЗОП (при обединения);

2. представи документи, удостоверяващи липсата на основанията за отстраняване от процедурата, както и съответствието с поставените критерии за подбор, включително за третите лица подизпълнителите, ако има такива;

3. представи определената гаранция за изпълнение на договора;

4. извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.

Възложителят сключва договора в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите кандидати и/или заинтересованите участници за решението за определяне на изпълнител.

**14. ПРЕКРАТЯВАНЕ НА ПРОЦЕДУРАТА**

Възложителят прекратява процедурата с мотивирано решение, при условията на чл.110 от ЗОП.

**15. ОБЖАЛВАНЕ**

Обжалването се извършва по реда на ЗОП, част шеста „Отстраняване на нарушения в процедурите“, глава двадесет и седма „Производство по обжалване“.

**По неуредените въпроси от настоящата документация ще се прилагат разпоредбите на Закона за обществените поръчки, Правилника за прилагана на Закона за обществените поръчки и действащото българско законодателство.**